b'\n_START_ARTICLE_\nEscola El Pilar\n_START_SECTION_\nDescripci\xc3\xb3\n_START_PARAGRAPH_\nEs tracta d\'un edifici de planta baixa i dues plantes pis. La composici\xc3\xb3 de la fa\xc3\xa7ana mostra un equilibri entre l\'horitzontalitat marcada pels ampits dels forjats i la verticalitat de les obertures. L\'encert de la composici\xc3\xb3 es mostra tamb\xc3\xa9 en la claredat dels materials utilitzats: aplicat de pedra al s\xc3\xb2col de la planta baixa, estucat i obra vista.\n_START_SECTION_\nHist\xc3\xb2ria\n_START_PARAGRAPH_\nL\'any 1892 el jove arquitecte Josep Puig i Cadafalch construeix un magn\xc3\xadfic edifici de dos cossos i baix a la pla\xc3\xa7a de Cuba. La iniciativa era del grup de m\xc3\xbasica de l\'orquestra "La Popular" que volien dedicar el local a sessions de ball. L\'any 1899 l\'edifici \xc3\xa9s modificat i decorat per l\'arquitecte Emili Cabanyes que hi aixeca un pis i ref\xc3\xa0 la fa\xc3\xa7ana, la sala de ball i el caf\xc3\xa8._NEWLINE_L\'any 1931, l\'Ajuntament adquireix l\'edifici que \xc3\xa9s reformat per l\'arquitecte Llu\xc3\xads Gallifa i Grenzner amb el prop\xc3\xb2sit de dedicar-lo a institut d\'ensenyament secundari. Despr\xc3\xa9s de la guerra hi resideix l\'Acad\xc3\xa8mia Cultural Femenina i en els anys seixanta l\'institut d\'ensenyament secundari dirigit per Alexandre Satorras i Angeleta Ferrer._NEWLINE_L\'any 1892 el jove arquitecte Josep Puig i Cadafalch construeix un magn\xc3\xadfic edifici de dos cossos i baix a la pla\xc3\xa7a de Cuba. La iniciativa era del grup de m\xc3\xbasica de l\'orquestra "La Popular" que volien dedicar el local a sessions de ball. L\'any 1899 l\'edifici \xc3\xa9s modificat i decorat per l\'arquitecte Emili Cabanyes que hi aixeca un pis i ref\xc3\xa0 la fa\xc3\xa7ana, la sala de ball i el caf\xc3\xa8._NEWLINE_L\'any 1931, l\'Ajuntament adquireix l\'edifici que \xc3\xa9s reformat per l\'arquitecte Llu\xc3\xads Gallifa i Grenzner amb el prop\xc3\xb2sit de dedicar-lo a institut d\'ensenyament secundari. Despr\xc3\xa9s de la guerra hi resideix l\'Acad\xc3\xa8mia Cultural Femenina i en els anys seixanta l\'institut d\'ensenyament secundari dirigit per Alexandre Satorras i Angeleta Ferrer.'